Umfang landgræðslu og skógræktar tvöfaldað , endurheimt votlendis aukin til muna . Fjölbreytt verkefni um allt land í samvinnu ríkis við bændur , félagasamtök og fleiri . Loftslagsávinningur af kolefnisbindingu og endurheimt votlendis eykst verulega með aðgerðum sem Katrín Jakobsdóttir , forsætisráðherra , og Guðmundur Ingi Guðbrandsson , umhverfis - og auðlindaráðherra , kynntu í dag á blaðamannafundi í Elliðaárdalnum . Kolefnisbinding víðs vegar um landið verður aukin til muna og er hún annar meginþáttur aðgerðaáætlunar í loftslagsmálum . Áætlað er að árlegur loftslagsávinningur af kolefnisbindingu og endurheimt votlendis verði um 50% meiri árið 2030 miðað við núverandi umfang með nýjum aðgerðum sem ráðist verður í næstu fjögur árin . Þá verði ávinningurinn um 110% meiri árið 2050 eða um 2,1 milljón tonn af CO2 . Auk kolefnisbindinga er aðgerðunum ætlað að vinna gegn landhnignun og efla líffræðilega fjölbreytni með endurheimt vistkerfa , svo sem votlendis , birkiskóga og víðikjarrs og fjölbreyttri skógrækt . Katrín Jakobsdóttir , forsætisráðherra : „ Ríkisstjórnin hefur sett loftslagsmálin á oddinn og markað þá stefnu að Ísland uppfylli ekki einungis markmið Parísarsamkomulagsins heldur hafi náð kolefnishlutleysi ekki seinna en árið 2040 . Þær aðgerðir sem við kynnum hér í dag gegna ekki síst hlutverki við að ná því mikilvæga markmiði . Kolefnisbinding og endurheimt votlendis skipta miklu í baráttunni við loftslagsvána . “ Áætlað er að árlegt umfang landgræðslu muni tvöfaldast frá 2018 til 2022 með aðgerðum um land allt og jafnframt er gert ráð fyrir að árlegt umfang skógræktar ríflega tvöfaldist . Endurheimt votlendis verður efld verulega og gengið út frá því að árlegt umfang aukist úr um 45 hekturum að meðaltali árin 2016 - 2018 í um 500 hektara árið 2022 . Til að ná sem mestum ávinningi fyrir loftslagið verður lögð áhersla á aðgerðir sem beinast að landi þar sem kolefni er að tapast úr jarðvegi . Guðmundur Ingi Guðbrandsson , umhverfis - og auðlindaráðherra : „ Með þessum aðgerðum sem við kynnum hér er lögð megináhersla á heildstæða nálgun þar sem litið er til loftslagsmála og kolefnisbindingar á sama tíma og vernd og endurheimt lífríkis . Þetta felur í sér verkefni þar sem við leitumst við að endurheimta fyrri landgæði , meðal annarsvotlendi og birkiskóga . Einnig er áhersla lögð á að efla skógræktarlandbúnað . “ Mikill fjöldi bænda og annarra landeigenda vinnur að landgræðslu og skógrækt auk félagasamtaka , fyrirtækja , sveitarfélaga og annarra . Áformin sem kynnt voru í dag miða við að árlegt umfang í verkefninu Skógrækt á lögbýlum tvöfaldist á árunum 2018 - 2022 og að umfang verkefnisins Bændur græða landið ríflega þrefaldist . Stuðningur úr Landbótasjóði Landgræðslunnar verður sömuleiðis aukinn verulega . Ráðgjafarmiðstöð landbúnaðarins , Landgræðslan og Skógræktin vinna nú sameiginlega að útfærslu á samstarfi ríkis og sauðfjárbænda um loftslagsvænni landbúnað í samstarfi við greinina og innan þess munu bændur geta unnið að samdrætti í losun frá búrekstri sínum og aukið kolefnisbindingu . Verkefni á borð við Hekluskóga , Hólasand og Þorláksskóga verða efld til muna og nýjum verkefnum sem hafa endurheimt vistkerfa að markmiði verður hrundið af stað í samstarfi við sveitarfélög , landeigendur , samtök og fyrirtæki . Að auki verður stuðningur við frjáls félagasamtök aukinn en þau hafa í gegnum tíðina átt frumkvæði að fjölbreyttum landbótaverkefnum víða um land , m.a. með áherslu á fræðslu og starf sjálfboðaliða . Ný heildarlög um landgræðslu og ný heildarlög um skóga og skógrækt voru samþykkt á nýafstöðnu þingi . Lögin munu gegna mikilvægu hlutverki í því starfi sem fram undan er hér á landi við að auka bindingu í jarðvegi og fjölbreyttum gróðri og tryggja sjálfbæra nýtingu lands . Landsáætlanir í landgræðslu og skógrækt verða meðal annars unnar , auk þess sem sett verða viðmið um sjálfbæra landnýtingu .